ועדת הכספים, כנסת 17, פרוטוקול מספר 399, 2007-05-21 12:50

סטס מיסז'ניקוב: פנייה מספר 239.

קובי הבר: מדובר בפרוייקט הרכבת הקלה בתל-אביב.

קובי הבר: זה הפרויקט התשתיתי הכי גדול שמדינת ישראל הולכת לעשות בשנים הקרובות.

קובי הבר: מדובר על פרוייקט של 22 קילומטרים מבת-ים עד לפתח תקווה, כש11 קילומטר מתוכו מתחת לפני הקרקע.

קובי הבר: יש 33 תחנות, כאשר 10 תחנות מתחת לפני הקרקע.

קובי הבר: הרכבת היא בתדירות של 2-10 דקות במתכונת של רכבות קלות כמו שמכירים בעולם.

קובי הבר: הפרוייקט מבוצע בשיטת b.o.t.

קובי הבר: מענק ההקמה מאוד משמעותי בתחילת הפרוייקט.

ראובן ריבלין: הוא מקבל מראש 8 מיליארד?

קובי הבר: הוא מקבל לאורך תקופת הבנייה.

קובי הבר: הפרוייקט כולו מגיע ל11 וחצי מיליארד שקלים.

קובי הבר: 11 וחצי מיליארד שקלים מתחלקים לכמה מרכיבים.

קובי הבר: יש מיליארד שקלים שהממשלה עושה בשנים האחרונות ותשלים אותם ב2007,2008 ו2009.

קובי הבר: זה עבודות התשתית, מה שנקרא הכנה, הפקעות ופינוי תשתיות כדי להתאים את השטח.

קובי הבר: רק ההכנה של ה-22 קילומטר זה מיליארד שקלים.

קובי הבר: יש עוד חצי מיליארד, שזה התכנון והבקרה.

קובי הבר: מדובר בתכנון שעשינו במשך 6,7 השנים האחרונות.

קובי הבר: 8.3 מיליארד שקלים זה מענק ההקמה שישולם החל מ2009 למשך תקופת ההקמה.

קובי הבר: הבנייה אמורה להסתיים ב2013.

קובי הבר: הזכיין לפי נתוני המכרז אמור להשקיע 1.7 מיליארד שקלים.

קובי הבר: זאת ההשקעה שלו בזמן תקופת הבנייה.

אמנון כהן: כמה זמן זה אצלו?

קובי הבר: הפרוייקט נמצא אצלו 25 שנים.

קובי הבר: זה מהמועד הנורמטיבי שקבוע בחוק עד סיום הבנייה.

קובי הבר: אם הוא מפגר בבנייה יש לו פחות הכנסות אחר כך.

קובי הבר: בכל מקום בעולם רכבות זה לא דבר שמישהו מרוויח עליו.

קובי הבר: הממשלה עושה את התשתיות, כאשר אחר כך מנסים לשרוד על התפעול השוטף.

קובי הבר: קצת מההכנסות של התפעול השוטף הולך לכיסוי ההשקעה.

ניסן סלומינסקי: על מה היה המכרז?

קובי הבר: הסכום מורכב משני חלקים.

קובי הבר: סכום אחד זה סכום מענק ההקמה.

קובי הבר: היה פקטור של איכות ועמידה בתנאים טכניים.

קובי הבר: קבוצה אחת נפסלה.

קובי הבר: נשארו שתי קבוצות למקצה השיפורים.

קובי הבר: מקצה השיפורים כלל רידוד משמעותי של מענק ההקמה שלהם.

קובי הבר: בתמחור הסופי הייתה הצעה שהייתה נמוכה בחצי מיליארד שקלים מהקבוצה המתחרה.

קובי הבר: הקבוצה המתחרה הגישה בקשה לבית המשפט לעיכוב מסיבות שונות, מטענות לכשלים שלא נלקחו בחשבון כמו בכל מכרז שיש.

קובי הבר: אני מאוד מקווה שהעסק לא ייתקע בבית משפט למשך שנים.

קובי הבר: לפעמים זה קורה לנו.

קובי הבר: כרגע יש סיגנל חיובי.

אורית נוקד: לפני כחודשיים וחצי היה פה דיון בפרשת האוטובוסים במועצה אזורית אשכול.

אורית נוקד: אז הובטח לי שתוך שבוע נותנים פתרון לבעיה של החיילים.

אורית נוקד: מדובר במחלוקת בין משרד התחבורה למשרד הביטחון.

אורית נוקד: רוויזיה אחת הונחה.

אורית נוקד: אני רוצה שהנושא ייפתר.

קובי הבר: למה את רוצה לתפוס את האוצר באמצע?

קובי הבר: זה מה שאת רוצה?

קובי הבר: לתקוע 10 מיליארד על 600 אלף שקל זה לא מכובד בתהליך העבודה.

אורית נוקד: אי אפשר שיזלזלו .

קובי הבר: פעם ראשונה שאני שומע את הבעיה.

חיים אורון: באופן בסיסי אני בעד, אבל מביאים לנו פה לאישור דבר שלא נגמר ב11 מיליארד.

חיים אורון: יש פה התחייבויות ממשלתיות שאני מנסה לכמת אותן ביחד.

חיים אורון: הן מגיעות ל500 אלף ול160 מיליון שקל כשיש דחיות שהן לא תלויות בזכיין.

סטס מיסז'ניקוב: האם זה בסדר שביום שני נתחיל לאשר את העברה הזאת?

קובי הבר: נתאים את עצמנו.

אורית נוקד: אני רוצה שבאותה ישיבה תהיה התייחסות של משרד התחבורה.

סטס מיסז'ניקוב: אני מבקש שהעניין שאורית מעלה יישקל בחיוב.

סטס מיסז'ניקוב: תנסו להגיע לפתרון.

קובי הבר: אני מבין שהבעיה היא בין משרד הביטחון למשרד התחבורה.

קובי הבר: אתם אומרים שמשרד האוצר מתערב יותר מידי.

קובי הבר: אני מנסה למשוך אחורה כדי שלא נתערב יותר מידי.

סטס מיסז'ניקוב: תנסה לסייע.

סטס מיסז'ניקוב: פנייה מס' 235,236.

סטס מיסז'ניקוב: מדובר בפנייה למיגון עוטף עזה.

סטס מיסז'ניקוב: מי בעד?

סטס מיסז'ניקוב: בעד – פה אחד

סטס מיסז'ניקוב: אושר